Søndag formiddag er lyn slået ned i flere bygninger på Hjørringegnen, og Nordjyllands Politi frygter, at det vil sprede sig til resten regionen i løbet af dagen. Fra omkring klokken 10 og en lille time frem slog lynet ned tre forskellige steder, fortæller vagtchef ved Nordjyllands Politi Michael Hæstrup. Første gang var på Albækvej i Lendum. - Lynet slår ned i tegltaget, og huset brænder helt ned. Familien nåede at komme huset, og der er ikke nogen dyr på gården, siger Michael Hæstrup. Tre kvarter senere slog et andet lyn ned i en lade på Dalsmarkvej i Hjørring. Også her brændte bygningen ned til grunden. Nordjyllands Politi frygter, at der kan være flere lynnedslag på vej i løbet af dagen. Ifølge den seneste opdatering, vil uvejret ramme Aalborg omkring klokken 13.

Referat:
Flere lynnedslag i Vendsyssel søndag formiddag. Resten af Nordjylland kan blive ramt senere.